stanford-oval/wikipedia huggingface dataset:
Duriot

| Duriot |
| --- | --- |
 Durio (Durio zibethinus)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset Eudicots
Lahko::  Malvales
Heimo::  Malvakasvit Malvaceae
Alaheimo::  Helicteroideae
Suku::  Duriot Durio  Adans.
Katso myös
   Duriot Wikispeciesissä   Duriot Commonsissa 
Infobox OKNimi-testi OK: 
Duriot (Durio) on kasvisuku malvakasvien heimossa. Siihen kuuluu noin 28–34 lajia. Durioiden luontainen levinneisyysalue sijaitsee Kaakkois-Aasiassa Burmasta Malakan niemimaalle. Duriot ovat puita, joita lepakot pölyttävät. Tunnetuin lajeista on durio (Durio zibethinus), joka tuottaa suurikokoisia syötäviä hedelmiä. Duriot ovat tunnettuja hajustaan.
Halkaistu duriohedelmä
Kysynnän tulojousto

Kysynnän tulojousto kertoo, miten paljon tietyn hyödykkeen kysyntä kasvaa ostajan tulojen kasvaessa. Jos kysynnän tulojousto on 0,7, se tarkoittaa, että tulojen kasvaessa 10 % henkilö ostaa tuota hyödykettä 7 % (= 10 % kertaa 0,7) enemmän.
Don Gorske

Donald "Don" Gorske (s. 1955) on yhdysvaltalainen mies, joka pääsi Guinnessin ennätysten kirjaan syömällä enemmän Big Maceja kuin kukaan muu ihminen maailmassa. Gorske söi vuonna 2011 25 000. Big Macinsä.
Gorske on kotoisin Wisconsinin osavaltiosta. Hän kävi McDonald'sissa ensimmäistä kertaa huhtikuussa 1972 ja on jo yli kolmen vuosikymmenen ajan syönyt Big Maceja päivittäin.
Yksistään vuonna 2003 Gorske söi 741 Big Macia, mikä merkitsee keskimäärin 2,03 hampurilaista päivässä.[lähde? ] Hän on 1,83 metriä pitkä, 82 kg painava ja sanoo kolesteroliarvokseen 140 mg/dl.[lähde? ] Hän kirjaa kaikki syömänsä Big Macit muistiin. Hän on syönyt Big Maceja jokaisessa 50:ssä Yhdysvaltain osavaltiossa.
Gorskea haastatellaan yhdysvaltalaisia pikaruokaketjuja (ja erityisesti McDonald'sia) kritisoivassa dokumentissa Super Size Me (2004). Hän esiintyy myös lyhyessä Don Gorske: Mac Daddy -dokumentissa (2005).
Aiheesta muualla

Man Eats His 18,000th Big Mac: Keeps Extra Supply In Freezer (Arkistoitu – Internet Archive) (englanniksi)
Don Gorske Internet Movie Databasessa. (englanniksi)
Dos Caras, Jr.

| Alberto Del Rio |
| --- | --- |

Henkilötiedot
Syntynyt: 25. toukokuuta 1977 (ikä 47) San Luis Potosí City, Meksiko
Kansalaisuus:   Meksiko
Showpainija
Kehänimet:  Alberto Del Rio Alberto Alberto Banderas Alberto el Patrón Dorado Dos Dos Caras Dos Caras Jr. El Dorado El Hijo de Dos Caras El Patrón El Patrón Alberto
Aktiivisena:  2000–
Pituus:  196 cm
Paino:  108 kg
Kouluttajat:  Dos Caras, Sicodelico, Florida Championship Wrestling
| Dos Caras, Jr>  |
| --- | --- |

Henkilötiedot
Syntynyt: 25. toukokuuta 1977 (ikä 47) San Luis Potosí City, Meksiko
Kansalaisuus:   Meksiko
Vapaaottelija
Aktiivisena:  2001–2010
Pituus:  196 cm
Paino:  96 kg
Painoluokka:  raskassarja
Kätisyys:  oikea
Taistelutyyli:  brasilialainen jujutsu, showpaini
Seura:  AAA
Tilastot
Ottelut:  14
Voitot:  9
– tyrmäyksellä:  2
– luovutuksella:  7
Tappiot:  5
Alberto Rodríguez (s. 25. toukokuuta 1977) on meksikolainen showpainija, joka työskenteli viimeisimmin World Wrestling Entertainmentin RAW brändissä nimellä Alberto Del Rio. Hän on entinen vapaaottelija. Hän työskenteli Consejo Mundial de Lucha Libressä (CMLL), missä hän voitti ensimmäisen maailmanmestaruuden. 17. kesäkuuta 2009 ilmoitettiin, että Dos Caras, Jr. on allekirjoittanut WWE:n kanssa kolmivuotisen sopimuksen, jonka seurauksena hän aloitti farmiliiga Florida Championship Wrestlingissä nimellä Alberto Banderas.
Hän on Dos Carasin poika, Mil Mascarasin veljenpoika ja serkku Sicodelico, Jr.:lle ja Hijo de Sicodelicolle. Hän on 1,96 m pitkä ja painaa 119 kg.
Painiura > Consejo Mundial de Lucha Libre (2005–2009)

Vuonna 2005 Dos Caras, Jr. allekirjoitti sopimuksen maailman vanhimman painiyhtiön Consejo Mundial de Lucha Libre:n kanssa. Dos Caras, Jr. osallistui vuoden 2005 "La Copa Junior"-turnaukseen, mutta hävisi Dr. Wagner, Jr.:lle. Turnauksen jälkeen hän sai monia CMLL World Heavyweight -mestaruus ja CMLL World Light Heavyweight -mestaruus mahdollisuuksia ja myös hänen maineensa nousi rajusti. 31. maaliskuuta 2006 Dos Caras, Jr. voitti vuoden 2006 La Copa Junior -turnauksen ja hänestä tuli viimeinen turnauksen voittaja. 8. heinäkuuta 2007 Dos Caras, Jr. voitti Universo 2000:n ja hänestä tuli CMLL:n World Heavyweight -mestari.
Mestaruuskaudellaan hän puolusti vyötään vain 4 kertaa 533 päivässä. Dos puolusti onnistuneesti mestaruuttaan Lizmark, Jr:ia ja entistä mestaria Universo 2000 vastaan. Tämän jälkeen hän piti yhdeksän kuukauden tauon ennen kuin seuraavan kerran puolusti mestaruuttaan. Syksyllä 2008 Dos paini World Wrestling Entertainmentille dark matseissa ja WWE tarjosi sopimusta hänelle, ja huhuttiin, että hän lähtisi CMLL:stä maailmanmestarina. Kun Dos Caras, Jr. hävisi 22. joulukuuta 2008 mestaruuden Ùltimo Guerrerolle, huhut hänen lähdöstään WWE:hen vahvistuivat. Carasin huhuttiin tekevän yllätysesiintyminen vuoden 2009 Royal Rumblessa, mutta Caras ei suostunut WWE:n sopimukseen. Dos allekirjoitti sopimuksen CMLL:n kanssa, koska CMLL tarjosi rahakkaamman sopimuksen. Kun Caras allekirjoitti uuden sopimuksen CMLL:n kanssa hän kääntyi "heeliksi" (koko uransa ajan hän oli esittänyt "facea").
Painiura > World Wrestling Entertainment (2009 – nykyinen)

17. kesäkuuta Dos Caras, Jr. allekirjoitti kolmevuotisen sopimuksen WWE:n kanssa. Caras määrättiin WWE:n kehitykselliseen territorioon Florida Championship Wrestlingiin (FCW), mutta hänestä tuli siellä main event -painija. FCW:ssa hän piti naamiotaan kuvioineen. 6. elokuuta, 2009 FCW:ssa Caras esiintyi erilaisella "gimmickillä", hänellä ei ollut enää maskia ja hänen nimensä oli Alberto Banderas. 7. huhtikuuta, 2010 RAW:n "WrestleMania Revenge" Euroopan kiertueen aikana, Caras teki useita esiintymisiä dark matseissa. Kiertueella hän käytti nimeä Dos Caras (ilman Jr.:ää), muttei siltikään käyttänyt maskia. Seuraavana kuukautena Caras käytti Meksikon kiertueen aikana jälleen maskiaan ja esiintyi "facena".
Painiura > RAW ja WWE-mestari (2011 – nykyaika)

25. Päivä Huhtikuuta Alberto Del Rio siirtyi Draftissa RAWiin. RAWissa Alberto Del Rio alkoi yrittää saamaan WWE Mestaruutta olemalla haastajuus matseissa mutta aina häviämällä. 27. Päivä Kesäkuuta ilmoitettiin että Alberto Del Rio tulisi olemaan RAWin Money in the Bank matsissa. 18.Päivä Heinäkuuta Money in the Bank PPV tapahtumassa Alberto Del Rio voitti MITB matsin, ja hän yritti käyttää sen samana iltana, mutta epäonnistu. Seuraavana iltana RAWissa hän osallistui WWE Mestaruus Tournamenttiin mutta hän hävisi Kofi Kingstonille. Seuraavalla viikolla Del Rio yritti käyttää salkkunsa juuri voittaneeseen Rey Mysterion mutta epäonnistu. Samana iltana hän kohtasi Kofi Kingstonin uudestaan tällä kertaa voittamalla hänet. WWE SummerSlam 2011 tapahtumassa Alberto Del Rio, The Miz, ja R-Truth hävisi matsin Kofi Kingstonille, John Morrisonille, ja Rey Mysteriolle. Mutta myöhemmin samana iltana Del Rio käytti MITB salkkunsa juuri kaatuneeseen CM Punkkiin ketä juuri voitti mestaruuden, mutta Kevin Nash kävi hänen kimppuun ja Del Rio käytti tilaisuuden tulemalla uudeksi mestariksi. Seuraavana iltana RAW jaksossa hän puolusti mestaruutta suoriutuneesti Rey Mysteriota vastaan, matsin jälkeen hän kävi Reyn kimppuun mutta John Cena tuli auttamaan Rey Mysteriota. Seuraavassa jaksossa John Cena ja CM Punk ottivat matsin missä voittaja pääsee kohtaamaan Del Rion mestaruudesta, matsin lopulta voitti John Cena, matsin jälkeen Alberto Del Rio kävi John Cenan kimppuun. Kaksi viikkoa myöhemmin hän yritti käydä John Cenan kimppuun mutta Cena sai hoidettua hänet pois. Seuraavassa RAW jaksossa hän ja Ricardo joutuivat matsiin John Cenaa ja Bret Hartia vastaan jonke he hävisivät. Del Rio on myös paininut ahkerasti SmackDown brändissä, joka on osa WWE:tä.
Elokuussa 2014 WWE ilmoitti verkkosivuillaan Del Rion saaneen potkut epäammattimaisen käytöksen johdosta.
Painissa

Lopetusliikkeet
Rolling Cross Armbreaker
Lempinimet
"The Essence of Excellence"
Mestaruudet ja saavutukset

World Wrestling Entertainment
2x WWE Championship
2010 Bragging Rights pokaali Smackdown teamin kanssa
vuoden 2011 Royal Rumble voittaja
Vuoden 2011 RAWin Money in the Bank voittaja
Consejo Mundial de Lucha Libre
CMLL World Heavyweight Mestaruus
CMLL La Copa Juoniot: 2006
Pro Wrestling Illustrated
PWI sijoitti hänet vuonna 2006 45. parhaaksi painijaksi
Aiheesta muualla

Kuvia tai muita tiedostoja aiheesta Dos Caras, Jr. Wikimedia Commonsissa
Denis Kapustin (uusnatsi)

Denis Kapustin
Denis Kapustin (ven. Дени́с Капу́стин, myös Denis Nikitin, ven. Дени́с Ники́тин; s. 6. maaliskuuta 1984 Moskova) on venäläinen uusnatsi. Hän muutti vuonna 2001 Kölniin Saksaan, ryhtyi skinheadiksi ja alkoi osallistua katutappeluihin sekä jalkapallohuliganismiin. Venäjän aloitettua täysimittaisen hyökkäyksen Ukrainaan helmikuussa 2022 Kapustin alkoi johtaa Venäjän vapaaehtoisjoukkoja, joka on yksi Ukrainan puolella taistelevista venäläisten militioista. Hän käyttää sotilasnimeä White Rex.
Elämä > Varhaiset vaiheet, White Rex ja jalkapallohuliganismi

Kapustin muutti vanhempiensa kanssa Kölniin vuonna 2001. Kertomansa mukaan hän oli tyytymätön muuttoon ja tunsi Saksassa ulkopuolisuuden tunnetta. Skinheadina hän ryhtyi tappelemaan maahanmuuttajien ja äärivasemmistolaisten aktivistien kanssa kaduilla. Useita vuosia myöhemmin Kapustin palasi Venäjälle. Hän jatkoi siellä yhteydenpitoa saksalaisten huligaanien kanssa. Kapustin työskenteli Moskovassa muun muassa siivoojana ja ovimiehenä. Rahankeräyksen avulla hän perusti vuonna 2008 enimmäkseen natsisymboliikkaan tukeutuvan White Rex -vaatemalliston. 2010-luvun alussa Kapustin alkoi järjestää amatöörien kamppailulajiturnauksia Venäjällä. Hän kutsui turnauksiinsa vain "valkoisen rodun" edustajia. Toiminta laajeni pian Ukrainaan. Kapustin on järjestänyt turnauksia myös Saksassa ja useissa muissa Euroopan maissa. Omien sanojensa mukaan hän on halunnut saattaa uusia kamppailijoita aatemaailmansa piiriin. Antifasistien ylläpitämien nettisivujen mukaan Kapustin on lisäksi taloudellisesti tukenut pidätettyjä uusnatseja ja uusnatsiryhmien konsertteja. Vuonna 2013 venäläinen urheilukanava Boets nimesi White Rexin parhaaksi myynninedistäjäksi ja Kapustinin "Kansakunnan synty" -kilpailun Venäjän parhaaksi turnaukseksi.
Vuonna 2014 Kapustin joutui muiden jalkapallohuligaanien kanssa epäillyksi toisen saksalaisen jalkapalloseuran fanien pahoinpitelemisestä. Omien sanojensa mukaan hän ei ole kiinnostunut jalkapallosta vaan tappelemisesta. Vuonna 2016 Kapustin kokosi lähes sata venäläistä jalkapallohuligaania jalkapallon Euroopan-mestaruuskilpailuihin Marseilleen. Hyökkäyksen seurauksena kaksi brittiläistä jalkapallofania vajosi koomaan. BBC haastatteli hyökkäyksen koordinoinutta Kapustinia, mutta Russia Today väitti haastattelua vuonna 2018 tekaistuksi ja piti sen tarkoitusperänä venäläisten halventamista. Kapustin oli kuitenkin vuonna 2017 tunnustanut osallisuutensa hyökkäykseen. Äärioikeistolaisten kamppailulajikerhojen perustamisen lomassa hän on kouluttanut muun muassa Saksan kansallisdemokraattisen puolueen jäseniä tappelemiseen.
Elämä > Muutto Ukrainaan

Kapustin muutti vuonna 2017 Ukrainaan. Hän toimi yhteyksien luojana Azov-pataljoonan ja muiden eurooppalaisten äärioikeistoliikkeiden välillä. Lokakuussa 2017 Kapustin perusti Kiovaan Reconquista Clubin, joka toimi ravintolana ja kamppailulajien turnausten pitopaikkana. Klubille saapui toukokuussa 2018 Robert Rundo, johon Kapustinin toiminta teki syvän vaikutuksen. Kapustin katosi julkisuudesta syksyllä 2018. Der Spiegel kertoi Ukrainan viranomaisten pidättäneen hänet huumeiden salakuljetuksesta epäiltynä. Kesällä 2019 Reconquista Club lopetti toimintansa. Samoihin aikoihin Saksa perui Kapustinin asumisluvan ja määräsi tämän Schengen-alueen laajuiseen maahantulokieltoon, mikä rajoitti Kapustinin kansainvälistä toimintaa merkittävästi. Kapustin oli mukana Active Clubin perustamisessa ja aloitti sen podcastin pitämisen Robert Rundon kanssa tammikuussa 2021.
Venäjän hyökättyä Ukrainaan Kapustinin komentamat Venäjän vapaaehtoisjoukot muodostettiin venäläisistä, jotka asuivat Ukrainassa jo ennen helmikuuta 2022. Vuonna 2024 Kapustin kertoi, että myöhemmin värvätyistä suurin osa oli Georgian kautta sotatoimialueelle matkustaneita venäläisiä. Politico luonnehti Kapustinin toimintaa Ukrainan kannalta kaksiteräisenä miekkana, koska Venäjä on sodanaikaisessa propagandassaan syyttänyt Ukrainaa kokonaisuudessaan natsismista, vaikkakin uusnatsiryhmittymiä osallistuu sotatoimiin myös Venäjän puolella. Keväällä 2023 FSB väitti estäneensä Kapustinin aikomuksen surmata Konstantin Malofejev autopommilla.
Ideologia

Kapustin kannattaa valkoista ylivaltaa. Hän pitää itseään konservatiivina ja traditionalistina. Saksan viranomaisten mukaan Kapustin on yksi Euroopan vaikutusvaltaisimmista uusnatseista. Omien sanojensa mukaan hän on koko elämänsä ajan halunnut olla "Hollywood-tyyppinen pahis". Tärkeimmäksi innoituksen lähteekseen hän onkin nimennyt Darth Vaderin.
Kapustin katsoo edustavansa venäläistä nationalismia ja näki vuonna 2024 suurimpana ajankohtaisena ongelmana Vladimir Putinin hallinnon, joka hänen mukaansa ei ole riittävän nationalistinen.
Denis Johansson

Denis Johanssonin hauta Turun hautausmaalla.
Denis Severus Johansson (8. huhtikuuta 1928 Parainen – 17. tammikuuta 1991) oli suomalainen keskimatkojen juoksija, jonka päämatka oli 1 500 metrin juoksu. Hän edusti Turun Urheiluliittoa.
Johansson sijoittui kahdenneksitoista 1 500 metrillä Lontoon olympialaisissa 1948. Neljä vuotta myöhemmin Helsingin olympialaisissa hän oli samalla matkalla kymmenes ajalla 3.49,8. Bernin EM-kilpailuissa 1954 Johansson sijoittui 1 500 metrillä seitsemänneksi ajalla 3.47,7. Hän voitti uransa aikana kaikkiaan kuusi maaottelujuoksua 1 500 metrillä.
Johansson voitti 1 500 metrin Suomen mestaruuden Kotkassa 1949, Helsingissä 1951, Seinäjoella 1952 ja Turussa 1954. Saman matkan SM-hopeaa hän saavutti Tampereella 1947 ja Jyväskylässä 1950. Hän voitti lisäksi 5 000 metrin Suomen mestaruuden Helsingissä 1951. 800 metrillä hän saavutti SM-hopeaa Porissa 1953 sekä SM-pronssia Jyväskylässä 1950 ja Turussa 1954.
Urheilu-uran jälkeen

Johansson opiskeli 1950-luvun alussa Purduen yliopistossa Yhdysvaltojen Indianassa, työskenteli makeistehdas Hellaksen myyntiedustajana ja palveli 1960-luvulla Kyproksella YK:n rauhanturvajoukoissa. Hän muutti 1960-luvun lopussa Ruotsiin, jossa hän työskenteli pitkään Södertäljessä muun muassa siirtolaisviraston päällikkönä ja kunnan tiedotussihteerinä. Eläkevuosikseen hän palasi Turkuun. Juuri ennen kuolemaansa hän oli laatimassa väitöskirjaa Suomen urheiluelämän rikkonaisuudesta Åbo Akademihin.
Denis Johansson tunnettiin urheilijapiireissä boheemina taiteilijaluonteena, joka poltti sikareita ja joi alkoholia. Hän kirjoitti dekkarin Operaatio Berliini (1964) ja urheiluaiheisen pamfletin Turvenuijat (1972).
Ennätykset

400 m – 51,8 (1951)
800 m – 1,52,2 (1954)
1 000 m – 2.22,2 (1955)
1 500 m – 3.44,8 (1953)
Maili – 4.04,0 (1953)
2 000 m – 5.16,6 (1953)
3 000 m – 8.11,4 (1950)
5 000 m – 14.38,2 (1951)
Aiheesta muualla

Denis Johansson - turkulainen boheemimaileri, osa radion Kiveen hakatut -sarjasta (audio 28 min, Yle Areena)
John Ifeanyichukwu Okoye

John Ifeanyichukwu Okoye (s. 4. elokuuta 1950) on nigerialainen roomalaiskatolinen piispa. Hänet vihittiin papiksi Enugun hiippakuntaan 22. heinäkuuta 1978 ja nimitettiin Awgun hiippakunnan piispaksi 8. heinäkuuta 2005. Piispaksi vihkiminen seurasi 29. syyskuuta. Pääkonsekraattorina toimi Renzo Fratini, jota avustivat Anthony Okonkwo Gbuji ja John Olorunfemi Onaiyekan.
Kournás

| Kournás Κουρνάς |
| --- | --- |
 Kournás-järveä.
Valtiot:  Kreikka
Paikkakunta:  Apokóronas, Chaniá, Kreeta
Koordinaatit:  35°19′51″N, 24°16′32″E
Mittaustietoja
Pinta-ala:  noin 0,16 km²
Suurin syvyys:  22,5 m
 fiKournás 
Kournás (kreik. Κουρνάς) eli Kournásjärvi (Λίμνη Κουρνά, myös Kurnasjärvi) on järvi Kreetan saarella Kreikassa. Se sijaitsee Apokóronaksen kunnassa noin kolme kilometriä etelään Georgioúpolista, noin 20 kilometriä länteen Réthymnosta ja noin 43 kilometriä kaakkoon Chaniásta.
Kournás-järvi.
Kournás on Kreetan suurin luonnonjärvi. Se oli saaren ainoa suurempi järvi ennen Bramianán, Faneroménin, Potamoín ja Aposelémisin tekojärvien rakentamista, ja siksi sitä kutsutaan usein edelleen ”Kreetan ainoaksi järveksi”. Järven pinta-ala vaihtelee 0,16 neliökilometrin ja 0,58 neliökilometrin välillä. Järvi on noin 1 087 metriä pitkä ja noin 880 metriä leveä. Sen suurin syvyys on noin 22,5 metriä.
Kournás saa vetensä lähteestä, joka virtaa maan alta Lefká Óri -vuorilta eli ”Valkoisilta vuorilta”. Se on vuoriston ja metsien ympäröimä. Järvi on paikallisesti merkittävä kosteikko, koska siinä on makeaa vettä ympäri vuoden. Sen alue on suojeltu ja se on Natura 2000 -aluetta. Noin kaksi kilometriä järvestä kaakkoon sijaitsee siitä nimensä saanut Kournáksen kylä.
Antiikin aikana Koúrnas-järvi tunnettiin nimellä Koressia (m.kreik. Κορησσία, Korēssia). Järven nykyinen nimi tulee arabian kielen järveä tarkoittavasta sanasta.
Aiheesta muualla

Kuvia tai muita tiedostoja aiheesta Koúrnas Wikimedia Commonsissa
Kournás (kylä)

| Kournás Κουρνάς |
| --- | --- |
 Kournáksen kylä.
 Kournás
 Koordinaatit: 35°19′51″N, 24°16′32″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Apokóronas
Hallinto:  
 – Asutustyyppi:  kylä
 – Kallikrates-koodi:  7402050102
Väkiluku (2011):  471
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Kournás (kreik. Κουρνάς; myös Kurnás) on Kreikan kylä, joka sijaitsee Kreetan saarella. Se kuuluu hallinnollisesti Apokóronaksen kuntaan, Chanián alueyksikköön ja Kreetan alueeseen. Kylän väkiluku on 471 (vuonna 2011).
Kournás-järvi.
Kournás sijaitsee noin 43 kilometriä Chaniásta itään ja noin 20 kilometriä Réthymnosta länteen. Kournáksen pohjoispuolella sijaitsee Kreetan ainoa luonnonjärvi, Kournás-järvi.
Kournás muodostaa myös laajemman kyläyhdyskunnan (Τοπική Κοινότητα Κουρνά, Topikí Koinótita Kourná), johon kuuluu varsinaisen Kournáksen kylän lisäksi sen ranta-asutus Paralía Kourná, joka sijaitsee Kreetan pohjoisrannikolla. Koko yhdyskunnan väkiluku on 1 070.
Aiemmin kylä kuului Georgioúpolin kuntaan ja vuodesta 2011 lähtien Apokóronaksen kunnan Georgioúpolin kunnallisyksikköön.
Aiheesta muualla

Kuvia tai muita tiedostoja aiheesta Kournás Wikimedia Commonsissa
Ozoir

Ozoir on osa seuraavien ranskalaisten kuntien nimiä:
Ozoir-la-Ferrière Seine-et-Marnen departementissa
Ozoir-le-Breuil Eure-et-Loirin departementissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ozoir”, voi hakea sivunnimihaulla, laajalla sivunnimihaulla tai tekstihaulla.
Dennis Pacsay

| Henkilötiedot |
| --- | --- | --- | --- |
Syntymäaika: 21. toukokuuta 1999 (ikä 25)
Syntymäpaikka: , Ruotsi
Pelipaikka: Keskikenttä/Hyökkääjä
Pituus: 171 cm
Paino: 70 kg
Seura
Seura: Finspångs AIK
Junioriseurat
2000–2005: Finspångs AIK
Seurat
| Vuodet | Seura | O | (M) |
| 2015-2022 | Finspångs AIK | 72 | (20) |
| 2022- | Falu BS |  |  |
Maajoukkue
| 2014– |  Unkari | 43 | (25) |
 Seurajoukkueuran tilastot kattavat vain kansalliset sarjat, päivitetty 4. huhtikuuta 2023.  Maajoukkueuran tilastot päivitetty 4. huhtikuuta 2023.
Dennis Pacsay (s. 21. toukokuuta 1999 Ruotsi) on ruotsalais-unkarilainen jääpalloilija. Hän edustanut seitsemän kautta ruotsalaista Finspångs AIK:ta ja syksystä 2022 lähtien Falu BS:ää.
Sukujuuriensa perusteella hän on saanut edustaa Unkaria seitsemät MM-kisat B-sarjassa. Pacsay on ollut mukana kaksien viimeisten kisojen eli 2020 ja 2023 B-ryhmän voittaneessa Unkarin joukkueessa. Vuoden 2020 kisoissa hänet valittiin B-ryhmän parhaaksi hyökkääjäksi.
Saavutukset

Maajoukkueessa
7 kertaa MM-kisoissa Unkaria edustaen vuodesta 2014 alkaen
Kobra (sarjakuvahahmo)

| Kobra |
| --- | --- |
 Klaus Voorhees, Kobra
Luoja(t):  Stan Lee & Don Heck
Kustantamo:  Marvel
Ensiesiintyminen:  Journey into Mystery #98 (1963)
Henkilötiedot
Oikea nimi:  Klaus Voorhees
Status:  Aktiivinen
Ryhmäsidokset:  Mister Hyde, Matelijaryhmä, Ukonnuolet
Henkilöllisyydet:  Ihmiskobra, Kuningaskobra
Voimat:  Erittäin joustava ja liukas iho, yli-inhimilliset voimat ja refleksit, kyky kiipeillä seinillä, useita erilaisia myrkyllisiä laitteita
Kobra (oikealta nimeltään Klaus Voorhees), tunnettu myös nimillä Ihmiskobra ja Kuningaskobra on Marvel-kustantamon sarjakuvissa esiintyvä superroisto. Kobra on ollut pääasiallisesti Thorin, Daredevilin ja Hämähäkkimiehen vastustaja. Hahmon loivat Stan Lee ja Don Heck. Mister Hyde esiintyi ensimmäisen kerran Journey into Mystery -lehden numerossa 98 (1963).
Historia

Klaus Voorhees syntyi Rotterdamissa, Hollannissa. Myöhemmin hän toimi kuulun professori Ezekiel Shecktorin alaisuudessa Intiassa sijaitsevassa tutkimuslaitoksella, joka yritti löytää universaalia vastalääkettä kaikkiin käärmeenpuremiin. Kateellisena Shecktorin menestyksestä Voorhees päätti tappaa tämän kobranmyrkyllä. Hän päätti myrkyttää myös itsensä, koska uskoi kykenevänsä pelastamaan henkensä universaalilla antidootilla. Voorhees antoi laboratorion kobran pistää itseään ja otti ripeästi vastalääkettä. Voorheesin tietämättä käärme oli kuitenkin saanut annoksen radioaktiivista säteilyä ja niin käärmeen myrkky yhdistettynä vastalääkkeeseen aiheutti Voorheesin kehon mutatoitumisen. Onnettomuuden seurauksena Voorhees sai käärmemäisiä voimia.
Ottaen itselleen nimen Kobra Voorhees käytto uusia supervoimiaan rikoksiin, kunnes hänet kukisti asgardilainen ukkosenjumala Thor. Pian tämän jälkeen Kobra liittoutui Mister Hyden kanssa taistellakseen Thoria vastaan, mutta heidät kukistettiin kerta toisensa jälkeen niin Thorin kuin Daredevilinkin toimesta.
Lopulta Kobra päätti erota Hydestä ja pakeni vankilasta. Hyde aneli Kobraa ottamaan tämän mukaansa, mutta Kobra ei suostunut ja pilkkasi raivostunutta Hydeä. Siitä lähtien Mister Hyde on yrittänyt tappaa Kobran. Pian tämän jälkeen Kobra liittyi Matelijaryhmään ja päätti tasata useista murhayrityksistä suivaantuneena tilinsä Hyden kanssa. Matelijaryhmää johti Sidewinder mutta myöhemmin Kyy otti Matelijaryhmän hallintaansa. Kobra iski Hydeä vastaan ja pitkän taistelun jälkeen onnistui huijauksella voittamaan tämän. Musertunut Hyde lupasi enää koskaan hyökätä Kobraa vastaan. Itseluottamusta saanut Kobra palasi Matelijaryhmään ja nousi sen johtajaksi kutsuen itseään Kuningaskobraksi kun Kobra syrjäytti Kyyn. Matelijaryhmä iski tällä kertaa Kapteeni Amerikkaa vastaan, mutta kukistettiin